दैनिक भास्कर शॉपिंग कार्निवाल के लकी ड्राॅ में निकले ढेरों ईनाम
कोटा| दैनिकभास्कर कोटा द्वारा दीपावली पर आयोजित शॉपिंग कार्निवाल का लकी ड्राॅ गुरूवार को निकाला गया। समारोह के मुख्य अतिथि यूआईटी सचिव मोहन लाल यादव, भाटिया एंड कंपनी के ज्वाइंट डायरेक्टर प्रेम जे भाटिया और यूआईटी के अधिशासी अभियंता जेपी शर्मा ने लकी ड्राॅ निकालकर विजेताओं के नामों की घोषणा की। प्रथम पुरस्कार में नीलू जैन की स्कूटी निकली है। गौरव पाठक और आरएस हाड़ा की एलईडी, जॉनी और किरण वर्मा की वॉशिंंग मशीन निकली है। इसी प्रकार सोनू शर्मा अभिषेक और योगेन्द्र खींची का ड्रॉ में रेफ्रीजरेटर निकला है।
सांत्वना पुरस्कार के भाग्यशाली विजेता अनिरूद्व, योगेश चौधरी, राजेन्द्र सिंह, डीके अग्रवाल, शीतल कुमारी, वीणा, अरविंद गोयल, अरिवंद जैन, नवनीत कुमार रहे। यूआईटी सचिव मोहन लाल यादव ने कहा िक इस प्रकार के आयोजन से ग्राहकों का रूझान खरीद के प्रति बना रहता है। इससे मार्केट को बूस्ट मिलता है। इस प्रकार की योजनाएं ग्राहकों के लिए लाभदायक हैं जो समय-समय पर आनी चाहिए।
प्रेम जे भाटिया ने कहा कि यह कस्टर्स जोडने की अच्छी टैक्निक है। इससे रिटेल मार्केट बढता है। पर्व और त्यौहारों के अवसरपर इस प्रकार की खरीद के साथ ग्राहकों को उपहार मिलने से वे और ज्यादा खरीद करते हैं। जेपी शर्मा ने कहा कि ग्राहकों को आकर्षित करने के लिए इस प्रकार की योजनाएं जारी रखनी चाहिए। सभी विजेता अपनी आईडी और शॉप से खरीद के बिल लेकर कार्यालय समय में भास्कर ऑफिस में संपर्क कर सकते है।
भास्कर कार्यालय में गुरुवार को ईनामी लकी ड्रॉ निकालते अतिथिगण।
mag_Deva hin_Deva hin_Deva hin_Deva hin_Deva